钦定古今图书集成/明伦汇编/氏族典/第235卷 > 张元靓
## 钦定古今图书集成/明伦汇编/氏族典/第235卷 > 张元靓

按《晋书张轨传》：“轨子寔，寔子骏，骏子重华，重华子元
靓，字元安。既立，自号大都督、大将军、校尉、凉州牧、西
平公。诛祚二子，以张瓘为卫将军。瓘兄弟强盛，负其
勋力，有篡立之谋。辅国宋混与弟澄共讨瓘，元靓以
混为都督中外诸军事。混卒，又以澄代之。右司马张
邕恶澄专擅，杀之。元靓乃以邕为中护军，叔父天锡”
为中领军，共辅政。邕淫纵，树党专权，国人患之。天锡
腹心郭增、刘肃二人计除之，不克。邕逸走，率甲士反
攻禁门。天钖上屋大呼，邕众闻之，悉散走，邕自刎死。
于是天锡专政，潜害元靓，宣言暴薨，私谥曰“冲公。”孝
武帝赐谥曰“敬悼公。”